L 179/114
SL
Uradni list Evropske unije
14.7.2023
SKLEP POLITIČNEGA IN VARNOSTNEGA ODBORA (SZVP) 2023/1457 z dne 13. julija 2023 o imenovanju poveljnika sil EU v vojaški operaciji Evropske unije, ki prispeva k pomorski varnosti v zahodnem Indijskem oceanu in Rdečem morju (EUNAVFOR ATALANTA), ter razveljavitvi Sklepa (SZVP) 2023/311 (EUNAVFOR ATALANTA/2/2023)
POLITIČNI IN VARNOSTNI ODBOR JE –
ob upoštevanju Pogodbe o Evropski uniji in zlasti člena 38 Pogodbe, ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije, ki prispeva k pomorski varnosti v zahodnem Indijskem oceanu in Rdečem morju (EUNAVFOR ATALANTA) (1), ter zlasti člena 6(1) Skupnega ukrepa, ob upoštevanju naslednjega: (1)
Svet je na podlagi člena 6(1) Skupnega ukrepa 2008/851/SZVP Politični in varnostni odbor (PVO) pooblastil za sprejemanje ustreznih sklepov o imenovanju poveljnika sil EU v vojaški operaciji Evropske unije, ki prispeva k pomorski varnosti v zahodnem Indijskem oceanu in Rdečem morju (EUNAVFOR ATALANTA) (v nadaljnjem besedilu: poveljnik sil EU).
(2)
PVO je 7. februarja 2023 sprejel Sklep (SZVP) 2023/311 (2), s katerim je za poveljnika sil EU imenoval kontraadmirala Juana Marío IBAÑEZA MARTÍNA.
(3)
Italijanski vojaški organi so 23. maja 2023 predlagali imenovanje kontraadmirala Fabrizia RUTTERIJA, da bo kot novi poveljnik sil EU od 17. julija 2023 nasledil kontraadmirala Juana Marío IBAÑEZA MARTÍNA.
(4)
Poveljnik operacije EUNAVFOR ATALANTA je 2. junija 2023 podprl predlagano imenovanje.
(5)
Vojaški odbor EU je 9. junija 2023 podprl priporočilo italijanskih vojaških organov .
(6)
Sprejeti bi bilo treba sklep o imenovanju kontraadmirala Fabrizia RUTTERIJA.
(7)
Sklep (SZVP) 2023/311 bi bilo zato treba razveljaviti –
SPREJEL NASLEDNJI SKLEP:
Člen 1 Kontraadmiral Fabrizio RUTTERI se s 17. julijem 2023 imenuje za poveljnika sil EU vojaške operacije Evropske unije, ki prispeva k pomorski varnosti v zahodnem Indijskem oceanu in Rdečem morju (EUNAVFOR ATALANTA).
Člen 2 Sklep (SZVP) 2023/311 se razveljavi.
(1) UL L 301, 12.11.2008, str. 33.
(2) Sklep Političnega in varnostnega odbora (SZVP) 2023/311 z dne 7. februarja 2023 o imenovanju poveljnika sil EU v vojaški operaciji Evropske unije, ki prispeva k pomorski varnosti v zahodnem Indijskem oceanu in Rdečem morju (EUNAVFOR ATALANTA), ter razveljavitvi Sklepa (SZVP) 2022/2205 (EUNAVFOR ATALANTA/1/2023) (UL L 40, 10.2.2023, str. 24).